(Zene)
Alex Tabarrok: Nő a gazdaság?
Jobban élnek az emberek, mint négy éve?
Vagy 40 éve?
A GDP-statisztika elősegíti az ilyen kérdések megválaszolását.
De először is, pontosítanunk kell.
Ahogy az első videónkban említettük,
a GDP minden késztermék és szolgáltatás értékének összege.
Eszerint a GDP kétféleképpen növekedhet.
Az egyik, hogy az árak emelkednek.
Ez esetben a GDP ugyan növekszik,
de a gazdaság nem termel több terméket vagy szolgáltatást.
Az infláció növeli a GDP-t.
A megnövekedett GDP jól hangzik,
de ez csak illúzió, névleges növekedés.
A GDP növekedésének másik módja,
ha több terméket és szolgáltatást termelünk.
Ez jelenthet több terméket és szolgáltatást,
vagy minőségibb terméket és szolgáltatást,
több minőségi terméket és szolgáltatást.
Az utóbbit szeretnénk.
Ez nemcsak illúzió, hanem valódi GDP-növekedés.
Ezt a reál GDP-vel mérhetjük.
A reál GDP-statisztika
a gazdaság összes előállított javának beszámításával
időben változatlan áron az inflációt is figyelembe veszi.
Időben változatlan áron.
A reál GDP megmutatja: ha a javak árai nem változtak volna meg,
mennyit növekedne, vagy csökkenne a GDP?
Számunkra a reál GDP a fontos.
Lássunk egy példát!
Egy remek eszközt fogunk használni:
a St. Louisi Szövetségi Gazdasági Adatbázist, a FRED-et.
A FRED a közgazdászok legjobb barátja.
Keressünk rá az USA nominális GDP-jére!
A következő adatokat láthatjuk.
1950-ben a GDP 320 milliárd dollár volt,
míg 2015-ben több mint 17 billió dollár.
Eszerint gazdaságunk 55-szörösére nőtt.
De várjunk csak!
A nagymamám azt mondta, hogy egy cipó akkor tíz centbe került.
De most néhány dollárba kerül.
Így van.
Ha össze akarjuk hasonlítani a gazdaságunkat,
figyelembe kell vennünk az árváltozást.
Ezért nem mond semmit a nominális GDP.
A reál GDP-re vagyunk kíváncsiak.
Keressünk rá az USA reál GDP-jére a FRED-en!
A következőt látjuk.
A grafikon a reál GDP-t 2009-es dollárárfolyamon számolja.
A 2009-es árakat alkalmazza.
A grafikon szerint a 2009-es árakat következetesen alkalmazva
1950-ben a megtermelt javak
kétbillió dollárt értek.
Összehasonlítva:
2015-ben a javak értéke
16 billió dollárt ért.
Amíg a nominális GDP szerint a gazdaság 55-ször sikeresebb 2015-ben
a reál GDP nyolcszoros növekedést mutat.
Ez is elég jó,
de túl nagy a különbség a nominális és a reál GDP között.
Kiküszöböltük az árváltozásokat,
de van még egy hatalmas különbség az 1950-es és 2015-ös gazdaság között.
A népességnövekedés.
Ezt az egy főre eső reál GDP-vel küszöbölhetjük ki.
A reál GDP-t elosztva a népesség számával
használható, de pontatlan eredményt kapunk
egy ország átlagos életszínvonaláról.
Keressünk rá az egy főre eső reál GDP-re!
A következőt kapjuk.
1950-ben
az egy főre eső reál GDP változatlan áron
kb. 14 000 dollár volt.
2015-ben az egy főre eső reál GDP 50 000 dollár.
2015-ben az emberek
négyszer jobban éltek, mint 1950-ben.
Ez elég jelentős életszínvonal-javulás.
Mellesleg, mivel a reál GDP nyolcszorosára nőtt,
és az egy főre jutó reál GDP négyszeresére növekedett,
ebből rögtön világos,
hogy a népesség 1950 és 2015 között megduplázódott.
Nézzük meg a grafikont alaposabban!
A GDP-statisztika még egy okból nélkülözhetetlen.
Az egy főre jutó reál GDP a gazdasági visszaesések során csökken.
A reál GDP csökkenése a gazdasági visszaesések egyik jellemzője.
A reál GDP csökkenése
általában a munkanélküliség növekedésével is jár.
Amikor a reál GDP csökken, a munkanélküliség növekszik.
Van még egy érdekes tulajdonsága a FRED-adatbázisnak.
Ha az egy főre eső reál GDP-grafikonon rákattintunk az "Adatok szerkesztésé"-re,
s átváltunk az éves százalékos változásra,
azonnal láthatjuk a reál GDP éves változását,
pl. a 2008-2009-es nagy gazdasági világválság adatait.
2009-ben a gazdaság teljesítménye 3,6%-kal csökkent
az előző évhez képest.
Ez hatalmas, nyugtalanító visszaesés.
Most már értjük,
hogy a reál GDP jó módszer a gazdaság állapotának mérésére.
Az egy főre jutó reál GDP használható, de pontatlan mérőszám
egy ország átlagos életszínvonalának megítélésére.
Vajon igaz-e ez?
Az egy főre jutó reál GDP növekedése tényleg azt jelenti, hogy jobban élünk?
A következő videóban megtudhatják.
Bemondó: A maguk ellenőrzésére kattintsanak a Gyakorlati kérdésekre!
Vagy ha tovább akar lépni, kattintson a következő videóra!
Fölkeresheti a MRUniversity.com honlapot,
ahol böngészhet a teljes videó- és erőforráskönyvtárban.
(Zene)